Verkkolomake- ja asiointipalvelun kehittämisryhmän kokous
(ent. Lomake.fi-ohjausryhmä)

Aika	to 21.4.2005 13.00–15.00

Paikka	Säätytalo, Snellmaninkatu 9–11, huone 13

Läsnä	Hannu Korkeala, VM, puheenjohtaja
	Seppo Aunola, Poliisi
Tommi Björklund, Elma Oyj Electronic Trading
	Seija Karevaara, Verohallinto
	Simo Karlsson, Ajoneuvohallintokeskus
Tommi Karttaavi, SM
	Irma Nieminen, OPM
	Mari Kervinen, VM, sihteeri

1 	Kokouksen avaus

Puheenjohtaja avasi kokouksen.

2 	Edellisen kokouksen pöytäkirja

Edellisen kokouksen pöytäkirjaan ei ollut huomauttamista.

3 	Toimittajan tilannekatsaus

Käytiin läpi Lomake.fi-palvelun kävijä- ja käyttötilastot (koko tilasto liitteessä 1). Lähetettyjen verkkolomakkeiden osalta alkuvuoden kasvu ei ole ollut yhtä suurta kuin aiemmin.

Vuoden 2005 aikana palveluun on tulossa runsaasti uusia verkkolomakkeita, mm. verohalllinnolle, VRK:lle, AKE:lle, Helsingin kaupungille ja Poliisille. Joissakin lomakkeissa käytetään ensimmäisen kerran liitetiedosto- ja maksamisominaisuuksia.

4	Palvelun kehittämisen tilannekatsaus

Lomake.fi:n hallinnointiliittymä
Kuten jo aiemmissa kokouksissa on todettu, uudistunut JHS 143 -suositus aiheuttaa jonkin verran muutoksia Lomake.fi:n hallinnointiliittymään. Nämä muutokset pyritään tekemään kesään mennessä. Samassa yhteydessä otetaan huomioon myös muut mahdolliset muutokset, joita Suomi.fi:n uusi konsepti aiheuttaa lomaketietojen ylläpitoon.

Tunnistautuminen
Edellisessä kokouksessa nousi esille tarve kartoittaa tunnistautumiseen liittyviä kysymyksiä ja ongelmakohtia. Sovimme, että aiheen tiimoilta järjestetään erillinen kokous, johon kutsuttaisiin mukaan ne organisaatiot, jotka ovat toteuttamassa tai käyttämässä erilaisia julkishallinnon tunnistusratkaisuja. VNTHY haluaa kuitenkin siirtää asian käsittelyn ja mahdollisen kokouksen syksyyn 2005, jolloin uuden verkkotunnistamis- ja maksamispalvelun tarjous on mahdollisesti ratkennut.

Kokouksessa nousi esille, että samassa yhteydessä tulisi käsitellä myös yritysten tunnistautumiseen liittyviä kysymyksiä. Ehdotettiin, että TYVI-palvelun mukainen toimintamalli voisi olla hyvä ratkaisu. 

Tunnistautumistietojen näyttäminen lomakkeella
Verohallinto on nostanut esille kehittämistoiveen, että tunnistustiedot saataisiin siirrettyä itse lomakkeelle. Tämä tarkoittaisi siis sitä, että pankkitunnistautumisen yhteydessä lomakkeelle siirtyisivät automaattisesti tunnistautuneen henkilön nimi ja henkilötunnus. Kansalaisvarmenteella tunnistauduttaessa lomakkeelle siirtyisi ainoastaan henkilön nimi. Tällä hetkellä nämä tiedot siirtyvät vastaanottajalle ainoastaan metatiedoissa. Ongelmatilanteita aiheutuu erityisesti pankkitunnisteita käytettäessä, esimerkiksi vaikka perhe voi käyttää samoja tunnuksia, on tunnuksiin liitetty ainoastaan toisen henkilön tiedot. 

Keskusteltiin tämän ominaisuuden tarpeellisuudesta muiden organisaatioiden lomakkeissa. AKE mainitsi, että silläkin voisi olla tälle ominaisuudelle käyttöä. VNTHY lupasi tehdä päätöksen uuden ominaisuuden rakentamisesta mahdollisimman pian.

Aktiiviset pdf-lomakkeet
Kela on ottanut yhteyttä Suomi.fi-toimitukseen ja ilmoittanut, että aktiiviset pdf-lomakkeet ovat ongelma yhteiskäytössä olevilla mikroilla, koska käyttäjän tiedot tallentuvat koneen muistiin. Kela on saanut Adobelta javascriptin, joka estää tämän. Lomake.fi-toimitus selvittää asiaa tarkemmin ja toimittaa siitä tietoja kaikille Lomake.fi:ssä oleville organisaatioille.
	
5 	Suomi.fi:n uuden version konsepti – Asiointi ja lomakkeet osana

Käytiin lyhyesti läpi vielä kertaalleen jo edellisessä kokouksessa esillä ollut Suomi.fi:n uuden version konsepti- ja käyttöliittymäsuunnitelmat (liite 2).

6	Kehittämisryhmän uusi toimikausi

Keskusteltiin kehittämisryhmän uudesta asettamisesta, kokoonpanosta ja tehtävien määrittelystä. Uuden kehittämisryhmän toiminta on tavoitteena käynnistää heti asettamisen jälkeen alkusyksyllä 2005. 

Kaikki läsnäolijat olivat edelleen kiinnostuneita jatkamaan uudessa ryhmässä.VM esitti, että ryhmän jäseniksi kutsuttaisiin myös Kelan ja VRK:n edustajat, sillä nämä molemmat organisaatiot ovat keskeisiä sähköisten asiointipalvelujen kehittäjiä. Ehdotettiin, että kehittämisryhmässä voisi myös olla kunta- tai seutukuntatason edustaja.

Kehittämisryhmän tehtäväkenttää on myös tarkoitus laajentaa niin koskemaan laajemminkin sähköistä asiointia julkishallinnossa. Tämä tarkoittaa sitä, että uusi kehittämisryhmä ei käsittele pelkästään Lomake.fi-alustalle rakennettuja sähköisiä asiointipalveluja, vaan tarkastelee sähköistä asiointia julkishallinnossa erityisesti käyttäjänäkökulmasta. Lomake.fi:n rooli nähdään jatkossakin erittäin keskeisenä, joten alustaa koskevia asioita tullaan käsittelemään aina kehittämisryhmän kokouksen aluksi. Tämä tarkoittaa myös sitä, että järjestelmätoimittajan edustaja ei tule enää jatkossa olemaan kehittämisryhmän varsinaisena jäsenenä, vaan on paikalla ainoastaan silloin, kun käsitellään Lomake.fi-alustaan liittyviä kysymyksiä.
Keskusteluissa nousi esille useita teemoja, joiden ympärille kehittämisryhmän kokouksia voisi jatkossa rakentaa. Tällaisia teemoja ovat mm.: verkkolomakkeiden käyttöliittymäsuunnittelu ja tunnistautuminen. Keskusteltiin myös siitä, voisiko Lomake.fi tulevaisuudessa toimia osana hallinnon sisäisestä sähköistä asiointia – voitaisiinko esimerkiksi valtion viranhaku toteuttaa yhdenmukaisella sähköisellä lomakkeella?

VM valmistelee kehittämisryhmän asettamisen ja lähettää asettamiskirjeen ennen asettamista kaikille jäsenille.

7	Kokouksen päätös

Puheenjohtaja päätti kokouksen.